Torri tal-Kaptan

It-Torri tal-Kaptan (magħruf ukoll bħala Captain's Tower) huwa torri fin-Naxxar, Malta. Inbena xi żmien wara l-1548 mill-Ordni ta' San Ġwann. Dan it-torri storiku jinsab f’kundizzjoni tajba.

 Storja 
It-Torri tal-Kaptan inbena mill-Ordni ta’ San Ġwann biex jilqa’ fih il-kaptan tal-milizzja tan-Naxxar. Inbnena matul il-ħakma tal-Gran Mastru Jean Parisot de Valette. Dan sar wara li l-Ordni ta’ San Ġwann ippruvat mingħajr suċċess tirrekwiżizzjona t-Torri Gauci fil-qrib fl-1548 biex iservi bħala r-residenza tal-kaptan. It-Torri tal-Kaptan huwa wieħed mill-ewwel fortifikazzjonijiet ta' żmien il-kavallieri f’Malta.

Id-disinn tat-torri huwa simili għal dak tat-Torri Gauci kif ukoll tat-torrijiet preċedenti tal-Ospitalieri f' Rodi. It-torri jikkonsisti fi pjanta kwadra bi tliet sulari. Fiha numru ta' kaxxi maċċikolati, u kolumbarja, jew guva tal-ħamiem, li kienet tintuża biex fiha jinżammu l-ħamiem biex iwasslu messaġġi lejn l-Imdina jew il-Belt Valletta.

It-torri u d-dar mibnija miegħu ntużaw bħala sptar temporanju matul l-epidemija tal-pesta tal-1675-6.

It-Torri tal-Kaptan tilef il-biċċa l-kbira tal-valur difensiv tiegħu lejn l-aħħar tas-seklu 17, wara li nbnew fortifikazzjonijiet ġodda bħat-torrijiet ta’ Wignacourt, torrijiet ta' Lascaris u torrijiet ta' De Redin.Spiteri, Stephen C. "Naxxar and its fortifications". MilitaryArchitecture.com. Archived from the original on 2016-01-16. Retrieved 25 July 2015.

 Fil-preżent 
Illum it-Torri tal-Kaptan jinsab f’kundizzjoni tajba. Huwa proprjetà privata u mhux miftuħ għall-pubbliku.

 Referenzi 

 Ħoloq esterni 

 Inventarju Nazzjonali tal-Proprjetà Kulturali tal-Gżejjer Maltin

Kategorija:Inventarju Nazzjonali tal-Proprjetà Kulturali tal-Gżejjer Maltin
Kategorija:Naxxar
Kategorija:Torrijiet f'Malta